# metadata.dc.description.abstract[].value
«Thauma» (thaûmă) és un terme clàssic grec que fa referència al sentiment de meravella o sorpresa, alegrement inesperada, que experimentem davant d’alguna cosa nova. Especialment per un artista novell, una obra o un projecte conté aquesta sensació des del moment que s’inicia fins que es presenta davant de públic: des de les primeres idees temptatives fins a elaborar-ne la cartel·la que potser l’acompanya a la sala. Aquest sentiment improvís el tenim també les persones espectadores, quan entrem en una exposició i transitem per les propostes artístiques que la componen per primera vegada. En un punt indeterminat d’aquest trànsit, potser, de forma sobtada, tenim la sensació de creuar el nostre sentiment de meravella amb el de qui ha compost alguna de les obres. I encara que no sempre hi puguem parlar directament, hi establim un diàleg basat en el respecte i, sobretot, la genuïna curiositat.  
En temps on el conflicte, la deshumanització i l’apatia ens travessen amb quotidianitat, preguntes com «Oh, què és això? Com està fet i què vol dir? Què em provoca i què en podem fer?», articulades per aquest «thauma» d’artistes novells, ens han de permetre —no ben bé inesperadament— estimular el lliurepensament, la concòrdia i la tan necessària cultura de Pau. 
Aquesta mostra, sorgida de la col·laboració en conveni entre el Can Castells Centre d’Art (CCCA) i la Facultat de Belles Arts de la Universitat de Barcelona, recull obres i intervencions de Treballs Finals de Grau en Belles Arts de l’àmbit d’Escultura E1 en el curs 2023-2024 i d’artistes en formació en el curs 2024-2025.

# metadata.dc.publisher[].value
Grup Innovació Docent - ATESI (Facultat de Belles Arts)

# metadata.dc.relation.isformatof[].value
Reproducció digital del llibre publicat en format paper

# metadata.dc.relation.ispartof[].value
Porquer Rigo, Joan Miquel, Romero Pineda, Rafael (Coord.), Thauma... — L’inesperat!, Grup Innovació Docent - ATESI (Facultat de Belles Arts), 2025, [ISBN: 9788409724864], 13 p.

# metadata.dc.rights[].value
cc-by-nc-sa (c) Freixedes Martinez, Araceli et al., 2025

# metadata.dc.source[].value
Grup Innovació Docent - ATESI (Facultat de Belles Arts)

# metadata.dc.title.alternative[].value
Artistes novells del Grau en Belles Arts, Universitat de Barcelona